
Text rozhodnutia
Súd: Krajský súd Banská Bystrica Spisová značka: 15Co/35/2012 Identifikačné číslo súdneho spisu: 6709205423 Dátum vydania rozhodnutia: 09. 02. 2012 Meno a priezvisko sudcu, VSÚ: JUDr. Jaroslav Mikulaj ECLI: ECLI:SK:KSBB:2012:6709205423.3 Uznesenie Krajský súd v Banskej Bystrici v právnej veci navrhovateľa H. B., nar. XX.XX.XXXX, bytom Z., E. č.XXX/XX, 2/ I. B., nar. XX.XX.XXXX, bytom Z., E. č.XXX/XX, obaja zastúpení Miroslavom Červenkom, advokátom, KOMERCIA - Združenie advokátov, so sídlom J. G. Tajovského č.10, Detva, proti odporcovi MOS, s.r.o., so sídlom Jesenského č.15, Zvolen, IČO: 36 053 856, zastúpeného Advokátska kancelária Kašuba, spol. s r.o., so sídlom Horná č.41, P. O. BOX č.60, Banská Bystrica, IČO: 36 856 095, o zaplatenie 3.436,20 eur s príslušenstvom, na odvolanie odporcu proti uzneseniu Okresného súdu Zvolen zo dňa 19.04.2010, č.k. 14C/32/2010-36, takto r o z h o d o l : Uznesenie okresného súdu p o t v r d z u j e. o d ô v o d n e n i e : Napadnutým uznesením okresný súd uložil odporcovi povinnosť zaplatiť súdny poplatok za odpor vo výške 206 eur pod položky I./1a podľa § 2 ods. 4, druhej vety zákona č. 71/1992 Zb. o súdnych poplatkoch. Proti rozhodnutiu sa odvolal odporca. Žiadal uznesenie zrušiť s poukazom na to, že zároveň podáva žiadosť o oslobodenie od súdnych poplatkov. Krajský súd, ako súd odvolací, vec preskúmal v rozsahu danom ustanovením § 212 ods.l, 2 O.s.p. a bez nariadenia pojednávania podľa § 214 ods.l, 2 O.s.p. uznesenie okresného súdu potvrdil ako vecne správne. Odvolací súd poukazuje na to, že svojím rozhodnutím sp. zn. 15Co/277/2011, zo dňa 09.02.2012 potvrdil uznesenie okresného súdu, ktorým odporcovi oslobodenie od súdnych poplatkov nepriznal. Vzhľadom na toto rozhodnutie odvolanie nemožno považovať za dôvodné, pretože odporca je povinný zaplatiť súdny poplatok za podaný odpor, keďže nebol oslobodený od platenia súdnych poplatkov. O veci senát odvolacieho súdu rozhodol pomerom hlasov členov senátu X:X. Poučenie: Proti tomuto rozhodnutiu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2012:6709205423.3 (dáta aktuálne k 12. 11. 2026). Záväzné je znenie zverejnené súdom.




